Diari Oficial de la Generalitat Valenciana


Sumari del DOGV 6160, del 07-12-2009 (2009/13028)

RESOLUCIÓ de 2 de desembre de 2009, del director general d'Universitat i Estudis Superiors, per la qual es concedixen ajudes al transport universitari per al curs 2009-2010 a la Comunitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13721


Data del document
:   02-12-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * empresa de transport
    * cooperativa de consum
    * transport escolar
    * administració local
    * alumne
    * estudiant
    * suport econòmic
    * universitat
    * associació
    * ajuda pública

RESOLUCIÓ de 2 de desembre de 2009, del director general d'Universitat i Estudis Superiors, per la qual es concedixen ajudes al transport universitari per al curs 2009-2010 a la Comunitat Valenciana. [2009/13631]  
L'Orde de 23 de juny de 2009, de la Conselleria d'Educació publicada en el Diari Oficial de la Comunitat Valenciana número 6050, de 6 de juliol, va convocar ajudes al transport universitari a la Comunitat Valenciana per al curs 2009-2010.  
L'òrgan instructor ha formulat la corresponent proposta de concessió vistes les diferents sol·licituds formulades per associacions d'estudiants universitaris, cooperatives de consumidors i usuaris, l'objecte de les quals és el transport universitari, ajuntaments i empreses de transport públic regular permenent d'ús general.  
D'acord amb el que disposa la base 11 de l'Orde de convocatòria i, per delegació de l'Hble. Sr. Conseller d'Educació, efectuada en la mateixa Orde, resolc:  
Primer  
Concedir les ajudes al transport universitari corresponent al curs acadèmic 2009-2010, als beneficiaris i en la quantia que s'indica en l'annex I.  
Segon  
Denegar les sol·licituds que es relacionen en l'annex II, pels motius que s'hi indiquen.  
Tercer  
Esta convocatòria té caràcter plurianual d'acord amb el que establix la disposició addicional tercera de la Llei 10/1998, de 28 de desembre de 1998, de Mesures Fiscals, de Gestió Administrativa i Financera, i d'Organització de la Generalitat Valenciana (DOGV núm. 3.404, de 31.12.98).  
El pagament de l'ajuda s'efectuarà una vegada haja sigut acreditada la realització de l'activitat que fonamenta la concessió de la subvenció i la repercussió d'esta en la quantitat que han de pagar els alumnes, per mitjà de la presentació de la següent documentació original o fotocòpia compulsada, segons convinga:  
1. Acceptació de la subvenció.  
2. Certificat de compliment de l'activitat subvencionada.  
3. Memòria tipus explicativa subscrita pel representant legal de l'entitat beneficiària de les activitats realitzades on es declare el grau de compliment de l'activitat subvencionada i expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servei prestat (rutes, alumnes transportats, descomptes realitzats, punts d'anada i tornada, etc.).   
Quan les activitats hagen sigut finançades, a més de amb la subvenció, amb fons propis o altres subvencions o recursos haurà d'acreditar-se l'import, procedència i aplicació de tals fons.  
4. En el cas que el beneficiari siga un municipi o una associació d'estudiants universitaris o cooperativa de consumidors i usuaris objecte de les quals és el transport universitari, hauran d'aportar, a més a més, les factures amb l'empresa contractista, i també el contracte firmat amb l'empresa. (si no ha sigut presentat amb la sol·licitud d'ajuda)  
5. En el cas que el beneficiari siga una empresa de transport públic regular permanent d'ús general, hauran d'adjuntar:  
- Un informe de la delegació d'alumnes corresponent a la universitat de destinació, en què es faça constar el compliment efectiu de l'activitat subvencionada.  
- Presentarà també memòria justificativa del cost incorregut per la realització de l'actuació subvencionada, amb el desglossament de cada u dels gastos contraanats i ingressos obtinguts, subscrita pel responsable de l'àrea econòmica de l'empresa, amb el vistiplau del representant legal.  
ANNEX I/ANEXO I   
La documentació justificativa de la realització de l'activitat s'haurà de presentar davant la Direcció General d'Universitat i Estudis Superiors abans de l'11 de desembre de l'any 2009, per al cobrament de la primera fase i, abans del 16 de juliol de l'any 2010, per al cobrament de la segona fase.  
En qualsevol cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.  
Quart  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
Quint  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el Conseller d'Educació en el termini d'un mes comptador des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Comunitat Valenciana.  
València, 2 de desembre de 2009.- El director general d'Universitat i Estudis Superiors (per delegació Orde 23.06.09, DOCV 6 de juliol): Jesús Marí Farinós.  
ANNEX II / ANEXO II  
Relació de sol·licituds excloses / Relación de solicitudes excluídas  
  
1. Ruta sol·licitada per Ajuntament (base 2 de l'Orde de 23 de juny de 2009, de la Conselleria d'Educació per la qual es convoquen ajudes al transport universitari a la Comuitat Valenciana per al curs 2009-2010) / Ruta solicitada por Ayuntamiento (base 2 de la Orden de 23 de junio de 2009, de la Conselleria de Educación por la que se convocan ayudas al transporte universitario en la Comunidad Valenciana para el curso 2009-2010).  
2. Ruta sol·licitada per Associació d'Estudiants (base 2 de l'Orde de 23 de juny de 2009, de la Conselleria d'Educació per la qual es convoquen ajudes al transport universitari a la Comuitat Valenciana per al curs 2009-2010) / Ruta solicitada por Asociación de Estudiantes (base 2 de la Orden de 23 de junio de 2009, de la Conselleria de Educación por la que se convocan ayudas al transporte universitario en la Comunidad Valenciana para el curso 2009-2010).  
3. No consten en el cens alumnes procedents dels municipis de parada (base 9.c de l'Orde de 23 de juny de 2009, de la Conselleria d'Educació) / No constan en el censo alumnos procedentes de los municipios de parada (base 9.c de la Orden de 23 de junio de 2009, de la Conselleria de Educación).  
4. Renúncia de l'entitat sol·licitant / Renuncia de la entidad solicitante.  
5. No complix els requisits que establix la base 2 de l'Orde de 23 de juny de 2009, de la Conselleria d'Eduació, per la qual es convoquen ajudes al transport universitari a la Comuitat Valenciana per al curs 2009-2010 / No cumple los requisitos que establece la base 2 de la Orden de 23 de junio de 2009, de la Conselleria de Educación, por la que se convocan ayudas al transporte universitario en la Comunidad Valenciana para el curso 2009-2010.  
EPSA - ESCUELA POLITÉCNICA SUPERIOR DE ALCOI  
UV - UNIVERSITAT DE VALÈNCIA-ESTUDI GENERAL  
UPV - UNIVERSIDAD POLITÉCNICA DE VALENCIA.  
UA - UNIVERSIDAD DE ALICANTE.  
UJI. UNIVERSIDAD JAUME I DE CASTELLÓN.  
UHM - UNIVERSIDAD MIGUEL HERNÁNDEZ DE ELCHE.  
UCV. UNIVERSIDAD CATÓLICA DE VALENCIA «SAN VICENTE MÁRTIR»